Ақтөбе облысы
Шалқар қаласы
«Бәйтерек» бөбекжай – бақшасының 
Тәрбиешісі: Шамбалаева Айгул Якияевна
[bookmark: _GoBack]
Білім беру саласы: «Таным»
Бөлімі:  қоршаған ортамен танысу және экология
Тақырыбы:  Тастың қасиетімен  таныстыру
Мақсаты: Балаларды тастардың әртүрімен, олардың ерекшеліктері мен қасиетімен таныстыру.
Міндеті:
Тастар туралы білімдерін бекіту: түсі, пішіні, температурасы, салмағы, суға бататыны.
Тастарды және оның қасиетін салыстыра білу.
Тасты тұрмыстық жағдайда пайдалануға болатыны туралы түсінік қалыптастыру
Толық жауап беруге талпындыру
Қажетті құралдар: Үлкейткіш шыны, су құйылған  ыдыс, сүлгі, тәрелкелер, әртүрлі тастар, тастардың суреттері.  Тастан жасалған заттардан көрме.Слайд
Сабақ барысы.
Қуаныш шеңбері:
Тәрбиеші:
Кел, балалар келіңдер!
Шеңберге айнала тұрыңдар.
1, 2, 3,4,5.
Балалар:
Біз кішкентай балдырған
Өнер тамған саусақтан
Жақсы ісімді көрсетіп
Таңқалдырсақ  дейміз біз.
Тәрбиеші: Балалар,  біз таңертең балабақшаға келгенде топтан «Сыйқырлы қорап» тауып алдық. Ол қорапты бізге «Тастар ханшайымы» әкелген екен. Ханшайым бізге, қораптың ішінде не бар екенін өздерің анықтаңдар екен.Не бар екенін көрейік? (Қораптың екі жағында жең бар, соған балалар қолдарын салып, ішінде не бар екенін анықтайды) Ортаға екі баланы шақырып, сыйқырлы қорапшада не жатқанын анықтау.
Ішінде не бар екен?
Тас.
Қағаз
Алып шығыңдар, бізде көрейік.
-Расында да тас екен, ал қағазды не үшін салды екен? Балалар бұл хат қой! Қорапшаны ортаға қойып, алдымен хатты оқиды. Хатта  Ханшайым былай дейді:  Егер менің берген тапсырмамды орындасаңдар мен, сендерге келіп қызықты заттарды көрсетемін.(Бөлменің бір жағында, бет жабық көрме бар)
· Сонымен балалар, біз бүгін тастар туралы әңгімелесеміз, білгенімізді айтамыз. Тастар туралы жасалған сурет көрмесі жанына шақырып, тастардың қай жерде болатынын, олардан не жасауға болатынын, қайда қолданылатыны туралы әңгімелесу.

1- ші тапсырма
Тастың сыртқы қасиетін анықтау.
Балалар тастарды алады, үлкейткіш шынымен қарап көреді, беттеріне тигізеді, қолдарымен сипап көреді. 
   Шешімі: Тастар бұжыр, тегіс, қисық, түзу болады.
   2-ші тапсырма
  Түсін және пішінін анықтау.
Балалардың алдында түстері , салмағы, пішіні әртүрлі тастар жатыр. Балалар қарайды.Тастар қандай болады – деген сұраққа жауап іздейді.

  Шешімі: Тастардың түстері әртүрлі, пішіні әртүрлі, салмағы да әртүрлі болады
3-ші тапсырма
Өлшемін / размер/ анықтау.
Ең үлкен, ең кіші, ортаншы тастарды табу.  Салыстыру арқылы, екі алақанын пайдалану арқылы тастарың размерін анықтайды. Үлкен тас  алақанға сыймайды, ал кіші тас алақанының ішінде көрінбей қалады.
                         Үлкен                            кішкентай
Шешімі: Тастар өлшемі бойынша әртүлі болады.
Сергіту сәті:
Ведео -ролик
4-ші тапсырма
Салмағын анықтау.
Алдын ала  киім ілгіштен жасалған таразыға  салып тасты өлшеп көреді.
Тастар әртүрлі, ауыр да жеңіл де болады.
 Шешімі: Тастар салмағы бойынша әртүрлі. 
5-ші тапсырма
Температурасын анықтау.
Балаларға қызықта, ауыр тапсырма беріледі. Тастың температурасын анықтау. Ол үшін балалар, кішкене тасты алақандарына салып қысады. Үрлейді. Тас жылы. Ал, үлкен тас жылымайды.
Шешімі: Тас тұрған жерінің температурасын қабылдайды, кіші тас тез жылиды, ал үлкені көбірек.
. Үлкен тас суық, кіші тас тез жылынады.
    6-шы тапсырма
Батады, батпайды.
Балалар алдарындағы екі ыдыстағы суға бірі тасты , бірі ағашты, бірі көбік тасты салып  көреді. Тас батып кетті. Қалғандары батпайды,  себебі тас ауыр.
Шешімі:  Тас ауыр, сондықтан суға батады. Ағаш жеңіл, суға батпайды.
  7-ші тапсырма
Қатты және жұмсақ
Балалар бір қолға тасты ұстап, екінші қолға пласталин ұстап,екі алақанымызды қысып ұстаймыз.қандай өзгеріс болды. Тас қатты, пластлин жұмсақ
 8-ші тапсырма
Дыбыс
Тастарды бір-біріне соғайық. Не естідік, музыкалық дыбыстар.
Қорапшаға тастарды салып,шылдырлатайық
  Тау   ханшайымы келіп балаларға алғысын айтады.
Балалар, сендер тастар туралы талай нәрсе біліпсіңдер, енді сендерге мен тастардан жасалған бұйымдарды көрсеткім келеді. Көрмеге апарып, тастан жасалған бұйымдар мен олардың суретін тамашалайды.
Көрмеден кейін балалар ортаға жиналады.
Рефлексия:  Ұйымдастырылған оқу іс-әрекетті қорытындылау .
                      Балаларды мадақтау



